**OPIS POSLOVA, PODACI O PLAĆI, SADRŽAJ I NAČIN TESTIRANJA**

Javni natječaj KLASA: 112-02/24-01/45, URBROJ: 555-01-02-02-24-1 od 15. listopada 2024.

za prijam u državnu službu na neodređeno vrijeme, objavljen dana 18. listopada 2024.

**SEKTOR ZA LJUDSKE POTENCIJALE, PRAVNE I OPĆE POSLOVE**

**Služba za pravne poslove**

**1. Suradnik/ca – vježbenik/ca (red. br. 19.) - 1 izvršitelj/ica**

Opis poslova

Sudjeluje u obavljanju poslova vezanih uz izradu nacrta prijedloga zakona, provedbenih propisa i drugih općih i pojedinačnih akata iz djelokruga Zavoda. Sudjeluje u izradi stručnih mišljenja na nacrte prijedloga zakona i drugih propisa upućenih Zavodu od strane drugih državnih tijela. Sudjeluje u izradi pravnih stajališta, objašnjenja i mišljenja u vezi s primjenom zakona i drugih propisa iz djelokruga Zavoda. Sudjeluje u izradi prijedloga ugovora i sporazuma iz djelokruga rada Zavoda. Sudjeluje u pružanju stručne pomoći u izradi općih akata i drugih dokumenata iz djelokruga drugih ustrojstvenih jedinica Zavoda. Sudjeluje u pripremi dokumentacije i obrazloženja za nadležno Državno odvjetništvo u sporovima za koje je ono nadležno. Sudjeluje u izradi nacrta prijedloga odgovora na žalbe i tužbe u predmetima u kojima se Zavod pojavljuje kao stranka ili zainteresirana strana. Sudjeluje u izradi nacrta naloga o provedbi pravomoćnih rješenja o ovrsi u predmetima u kojima su stranke djelatnici Zavoda. Sudjeluje u pripremi vođenja upravnog postupak iz djelokruga Službe. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu i ovlaštenju nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici („Narodne novine“, broj 25/20. i 155/23.)
2. Zakon o sustavu državne uprave („Narodne novine“, broj 66/19 i 155/23.)

**SEKTOR INFORMATIČKIH TEHNOLOGIJA**

**Služba za projektiranje, razvoj i integraciju informatičkih sustava**

**Odjel za projektiranje i razvoj informatičkih sustava**

**2. Viši/a informatički/a savjetnik/ca (red. br. 288.) - 1 izvršitelj/ica**

Opis poslova

Dizajnira i uspostavlja sustav informatičke podrške za statistička istraživanja i provodi kontrolu njihove kvalitete. Dopunjava i mijenja modele podataka zbog usklađivanja s raznim izvorima i korisnicima podataka (Eutostat, Plan statističkih aktivnosti, Godišnji provedbeni program, Program publiciranja, obrade istraživanja). Sudjeluje u projektima i vodi projekte i timove u Zavodu koji rade na uspostavi Integriranog statističkog informacijskog sustava (ISIS), izrađuje arhitekturu sustava, aplikacije, sučelja i procedure. Sudjeluje u drugim projektima Zavoda koji su povezani sa informacijskim sustavom. Sudjeluje na sastancima sa stranim konzultantima i predstavnicima međunarodnih organizacija u okviru programa kojima je cilj uvođenje i funkcioniranje statističkog informacijskog sustava i uvođenje modernih informatičkih tehnologija. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1.  Literatura o osnovama programiranja i pseudo kodu

2.  Literatura o relacijskim bazama podataka i SQL jeziku

**Odjel za integraciju informatičkih sustava**

**3. Informatički/a savjetnik/ca (red. br. 293.) - 1 izvršitelj/ica**

Opis poslova

Sudjeluje u dizajniranju, izradi i održavanju informatičke podrške Integriranog statističkog informacijskog sustava i drugim projektima Zavoda kojima je svrha uvođenje moderne informatičke tehnologije. Dizajnira i izrađuje dijelove sustava informatičke podrške za mjesečne, polugodišnje i godišnje obrade i kontrole kvalitete podataka statističkih istraživanja i registre Zavoda (opis sustava, određivanje njegovih sastavnih dijelova i opis funkcioniranja dijelova). Pruža pomoć korisnicima, vrši prijepis podataka prema zahtjevima korisnika i formira postupke za redovite dostave podataka vanjskim korisnicima. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Literatura o osnovama programiranja i pseudo kodu

2. Literatura o relacijskim bazama podataka i SQL jeziku

**Služba izrade programske podrške za obradu podataka i proizvodnju rezultata**

**Odjel izrade programske podrške za obradu podataka**

**4. Informatički/a suradnik/ca – vježbenik/ca (red. br. 307.) - 1 izvršitelj/ica**

Opis poslova

Izrađuje aplikacije za kontrolu, pregled, ažuriranje, tabeliranje i arhiviranje podataka, izrađuje dokumentaciju i upute za korisnike, educira korisnike, sve za istraživanja i ankete stručnih ustrojstvenih jedinica. Kontinuirano održava, radi izmjene i dopune aplikacija po zahtjevu ustrojstvenih jedinica. Izrađuje programe za složene tabele i dokumentaciju za potrebe ustrojstvenih jedinica Zavoda i vanjskih korisnika, te izrađuje kalkulacije za potrebe vanjskih korisnika. Sudjeluje u definiranju i izradi dijelova informatičkih projekata. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Literatura o osnovama programiranja i pseudo kodu

2. Literatura o relacijskim bazama podataka i SQL jeziku

**Služba informatičkih infrastruktura i podrške**

**Odjel za održavanje i sigurnost operacijskih sustava**

**5. Viši/a informatički/a savjetnik/ca (red. br. 319.) - 1 izvršitelj/ica**

Opis poslova

Obavlja poslove iz područja informatičkih tehnologija koji se odnose na samostalno projektiranje, uvođenje i funkcioniranje informacijskog sustava. Predlaže izbor, primjenu i korištenje nove suvremene informatičke tehnologije i sistemskih rješenja. Samostalno dizajnira, implementira i održava operativne, nadzorne, zaštitne i upravljačke sustave. Prati rad i pouzdanost operativnog sustava, testira, mjeri i poboljšava karakteristike sistemske programske podrške, piše pomoćne sistemske programe. Surađuje s drugim ustrojstvenim jedinicama iz djelokruga informatičkih tehnologija na poboljšanju korištenja sistemske programske podrške. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. MREŽE RAČUNALA: Luka Grubišić, Robert Manger (skripta; Nulto izdanje Zagreb, 12. siječnja 2009.)

<https://web.math.pmf.unizg.hr/~luka/publ/MR-skripta.pdf>

2. Sigurnosni model mreže računala: CCERT-PUBDOC-2009-01-253 (CARNet)

<https://www.cis.hr/www.edicija/LinkedDocuments/CCERT-PUBDOC-2009-01-253.pdf>

**SAMOSTALNA SLUŽBA ZA MEĐUNARODNU SURADNJU**

**6. Suradnik/ca (red. br. 345.) - 1 izvršitelj/ica**

Opis poslova

Obavlja stručne i administrativne poslove vezane za pripremu prijedloga stajališta i drugih dokumenata za sudjelovanje predstavnika Zavoda u radu međunarodnih i europskih organizacija te tijela Europske unije iz područja službene statistike, a u obavljanju ovih poslova usko surađuje s drugim unutarnjim ustrojstvenim jedinicama Zavoda. Sudjeluje u obavljanju stručnih poslova vezanih za ispunjavanje međunarodnih obveza iz područja službene statistike na nacionalnoj razini prema drugim tijelima državne uprave. Sudjeluje u organiziranju posjeta stranih delegacija i predstavnika Zavodu i brine o protokolarnim obvezama. Sudjeluje u pripremi materijala za sudjelovanje predstavnika Zavoda u radu Radne skupine za statistiku Vijeća EU. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici (NN, broj 25/20)

<https://narodne-novine.nn.hr/clanci/sluzbeni/2020_03_25_598.html>

1. Uredba (EZ) broj 223/2009 Europskog parlamenta i Vijeća od 11. ožujka 2009. o europskoj statistici

<http://eur-lex.europa.eu/legal-content/HR/TXT/PDF/?uri=CELEX:02009R0223-20150608&from=EN>

1. Odluka Komisije od 17. rujna 2012. o Eurostatu (2012/504/EU)

<http://eur-lex.europa.eu/legal-content/HR/TXT/PDF/?uri=CELEX:32012D0504&from=EN>

1. Internetske stranice Europske unije o funkcioniranju Europske unije s naglaskom na institucije i tijela Europske unije

<https://europa.eu/european-union/about-eu_hr>

1. Internetske stranice Ministarstva vanjskih i europskih poslova s naglaskom na poglavlje Hrvatska i Europska unija

<https://mvep.gov.hr/>

**SAMOSTALNA SLUŽBA ZA PROVEDBU PROJEKATA**

**7. Viši/a savjetnik/ca (red. br. 348.) - 1 izvršitelj/ica**

Opis poslova

Obavlja najsloženije stručne i administrativne poslove vezane za pripremu i izradu projektne dokumentacije za projekte iz inozemnih izvora financiranja te u obavljanju ovih poslova surađuje s drugim unutarnjim ustrojstvenim jedinicama Zavoda i ostalim tijelima uključenim u provedbu i praćenje provedbe projekata iz inozemnih izvora financiranja. Priprema i sudjeluje u aktivnostima vezanim za postupke nabave i izradu ugovora za projekte iz inozemnih izvora financiranja za koje se ne primjenjuju postupci javne nabave propisani zakonom. Kontrolira i sudjeluje u administrativnom i financijskom praćenju projekata iz inozemnih izvora financiranja. Priprema planove za provođenje aktivnosti iz projekata i brine o njihovom slanju te priprema obvezna izvješća o provedbi aktivnosti u suradnji s imenovanim voditeljima projekata. Sudjeluje u aktivnostima vezanim za suradnju s vanjskim i unutarnjim nadzorom i revizijom nad projektima iz inozemnih izvora financiranja. Sudjeluje u pripremi i provedbi svih poslova potrebnih za pružanje tehničke pomoći iz područja statistike u inozemstvu. Proučava propise i sudjeluje u stručnoj obradi poslova koji su u djelokrugu Zavoda, a planiraju se i provode kao projekti iz inozemnih izvora financiranja. Savjetuje i daje stručna mišljenja zaposlenicima Zavoda vezano za pitanja iz djelokruga Službe. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Službene internet stranice DZS-a – Djelokrug rada

<https://dzs.gov.hr/djelokrug-rada/343>

2. UREDBA (EU, Euratom) 2018/1046 EUROPSKOG PARLAMENTA I VIJEĆA od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (Financial Regulation), samo GLAVA VIII. – BESPOVRATNA SREDSTVA

<https://eur-lex.europa.eu/legal-content/HR/TXT/HTML/?uri=CELEX:32018R1046#d1e12036-1-1>

3.Programi Unije 2021.-2027. – 'Program jedinstvenog tržišta', sljedeći dijelovi: proračun programa, o programu ukratko, prihvatljive aktivnosti i prihvatljivi korisnici.

<https://strukturnifondovi.hr/eu-fondovi/programi-unije/programi-unije-2021-2027/program-jedinstvenog-trzista/>

4. Strukturni fondovi Europske unije – EU fondovi 2021. – 2027.

<https://strukturnifondovi.hr/eu-fondovi/eu-fondovi-2021-2027/>

5. Technical Support Instrument (TSI)

<https://commission.europa.eu/funding-tenders/find-funding/eu-funding-programmes/technical-support-instrument/technical-support-instrument-tsi_en>

6. The PM2 Project Management Methodology Guide 3.0.1

<https://op.europa.eu/en/publication-detail/-/publication/ac3e118a-cb6e-11e8-9424-01aa75ed71a1>

**PODACI O PLAĆI:**

Plaću radnog mjesta čini umnožak koeficijenta složenosti poslova radnog mjesta utvrđen Uredbom o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj 22/24. i 33/24.) i osnovice koja iznosi 947,18 eura bruto, te se uvećava 0,5% za svaku godinu radnog staža.

**TESTIRANJE KANDIDATA:**

Testiranje se provodi u dvije faze.

U prvu fazu testiranja upućuju se svi kandidati koji ispunjavaju formalne uvjete iz javnog natječaja i čije prijave su pravodobne i potpune.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom i o tome će dobiti pisanu obavijest putem elektroničke pošte.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta.

Druga faza testiranja sastoji se od provjere znanja engleskog jezika i poznavanja rada na osobnom računalu ako je navedeno kao stručni uvjet.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata za svako radno mjesto.

Za svaki dio provjere dodjeljuje se određeni broj bodova od 0 do 10.

Smatra se da je kandidat zadovoljio na testiranju ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja i to najviše 10 kandidata za svako radno mjesto. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu. Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog testiranja i intervjua komisija utvrđuje rang-listu kandidata prema ukupnom broju bodova ostvarenih na testiranju i intervjuu.

O rezultatima javnog natječaja kandidati će biti obaviješteni javnom objavom rješenja o prijmu u državnu službu izabranog kandidata na web stranici Ministarstva pravosuđa, uprave i digitalne transformacije [mpudt.gov.hr](http://mpu.gov.hr) i web stranici Državnog zavoda za statistiku [dzs.gov.hr](http://www.dzs.gov.hr) .

Dostava rješenja svim kandidatima smatra se obavljenom istekom osmoga dana od dana objave na web stranici Ministarstva pravosuđa, uprave i digitalne transformacije [mpudt.gov.hr](http://mpu.gov.hr).

Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

***Mjesto i vrijeme održavanja testiranja bit će objavljeno najmanje 5 dana prije testiranja na web stranici Državnog zavoda za statistiku*** [***dzs.gov.hr***](http://www.dzs.gov.hr)

***Osim toga, kandidati će biti obaviješteni elektroničkom poštom o točnom vremenu i mjestu testiranja najmanje 5 dana prije testiranja.***